Source: http://docplayer.fi/3503304-Julkaisusarja-1-2015-kansallinen-itsehoitolaakeohjelma.html
Timestamp: 2017-08-21 02:52:37+00:00
Document Index: 23093243

Matched Legal Cases: ['kko ', 'kko ', 'tuomioistuin ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

JULKAISUSARJA 1/2015 KANSALLINEN ITSEHOITOLÄÄKEOHJELMA - PDF
Download "JULKAISUSARJA 1/2015 KANSALLINEN ITSEHOITOLÄÄKEOHJELMA"
1 JULKAISUSARJA 1/2015 KANSALLINEN ITSEHOITOLÄÄKEOHJELMA
2 KANSALLINEN ITSEHOITOLÄÄKEOHJELMA Fimea kehittää, arvioi ja informoi -julkaisusarja 1/2015 Lääkealan turvallisuus- ja kehittämiskeskus Fimea 2015 Julkaisija Lääkealan turvallisuus- ja kehittämiskeskus Fimea Postiosoite: PL 55, FIMEA Puh. vaihde: Jakelutiedot ISBN ISSN-L ISSN (painettu) ISSN (verkkojulkaisu) 2
3 SISÄLLYSLUETTELO TIIVISTELMÄ JOHDANTO Lääkepoliittinen tausta Kansallisen itsehoitolääkeohjelman tarkoitus ja tavoitteet Itsehoitolääkeohjelman rajaukset ITSEHOITOLÄÄKKEIDEN KÄYTÖN YLEISYYS JA MERKITYS ITSEHOITOLÄÄKKEIDEN LUOKITTELU Lakiperusta Lääkevalmisteen itsehoitohakemuksen viranomaiskäsittely Kansallinen päätösprosessi EU:n keskitetyn menettelyn päätösprosessi SUOMEN ITSEHOITOLÄÄKEVALIKOIMA Suomen itsehoitolääkevalikoima kansainvälisessä vertailussa Merkittäviä itsehoitolääkkeiden ryhmiä ja esimerkkejä nykylinjauksista Esimerkkejä lääkevalmisteista ja käyttöaiheista, joita ei ole hyväksytty itsehoitoon Suomessa TURVALLINEN ITSELÄÄKINTÄ Itsehoitolääkkeiltä edellytettävät ominaisuudet Itsehoitolääkkeiden haittavaikutukset Lääketurvallisuuden seuranta Lääkitysturvallisuus Turvallisen itsehoitolääkityksen haasteita ITSEHOITOLÄÄKKEIDEN JAKELUVERKOSTO, LÄÄKEINFORMAATIO JA LÄÄKEMARKKINOINTI Apteekit itsehoitolääkkeiden vähittäisjakelijoina Apteekki itsehoitolääkkeiden käytön ohjaajana Itsehoitolääkkeisiin liittyvä lääkeinformaatio ja itsehoitolääkkeiden markkinointi Lääkeinformaatio Itsehoitolääkemarkkinoinnin yleiset periaatteet Lääkemarkkinoinnin valvonta TARKOITUKSENMUKAISEN ITSEHOITOLÄÄKITYKSEN ARVIOINTIA JA KEHITTÄMISTARPEITA Itsehoitoon sopivat käyttöaiheet Toimenpiteet turvallisen itsehoitolääkityksen toteuttamiseksi Suomen tavoitteet itsehoitolääkkeiden hyväksymisessä EU-menettelyissä JOHTOPÄÄTÖKSET JA ITSEHOITOLÄÄKKEITÄ KOSKEVAT LINJAUKSET LÄHTEET LIITTEET
4 TIIVISTELMÄ Kansallinen itsehoitolääkeohjelma. Lääkealan turvallisuus- ja kehittämiskeskus Fimea. Fimea kehittää, arvioi ja informoi -julkaisusarja 1/ s. ISBN Fimea sai vuonna 2012 sosiaali- ja terveysministeriöltä tehtäväkseen laatia kansallisen itsehoitolääkeohjelman. Ohjelmassa kuvataan suomalaisen itsehoitolääkinnän tavoitteita ja edellytyksiä sekä tarkastellaan itsehoitolääkevalikoimaan vaikuttavia tekijöitä. Sidosryhmillä on ollut mahdollisuus kertoa näkemyksiään aiheesta valmistelun edetessä. Kansallinen itsehoitolääkeohjelma on luonteeltaan periaatteellinen. Ohjelma ei käsittele itsehoidon kokonaisuutta vaan keskittyy myyntiluvallisten lääkevalmisteiden mahdollisuuksiin yhtenä itsehoidon osa-alueena. Ohjelma kuvailee itsehoitolääkevalikoimaa ohjaavia tekijöitä ja tukee lääketeollisuuden toimijoita itsehoitolääkkeiden myyntilupaprosessin ymmärtämisessä. Ohjelman taustaksi tehtiin vuonna 2013 kysely itsehoitolääkkeiden käyttäjille. Itsehoitolääkityksessä vastuuta siirtyy lääkkeen käyttäjälle. Onnistuneen hoidon tueksi tarvitaan soveltuvan itsehoitolääkevalikoiman lisäksi riittävästi neuvontaa ja ohjausta sekä lääkkeiden käyttäjän kokonaislääkityksen hallintaa. Suomalainen ammattiapteekkijärjestelmä antaa hyvät puitteet ohjauksen toteuttamiselle, mutta ohjauksen kehittämistä ja yhdenmukaistamista on jatkettava. Lääkeinformaation tarjonnassa alan kaikilla toimijoilla on roolinsa, ja yhteistyötä tiivistämällä ohjausta voidaan edelleen parantaa. Itsehoitolääkityksen vaikutuksesta väestön terveyskäyttäytymiseen, terveyspalvelujen käyttöön ja terveydenhuollon kuormituksen vähentämiseen on Suomessa saatavilla riittämättömästi tutkimustietoa. Kansanterveyden kannalta itsehoitolääkkeitä on Suomessa saatavilla ajallisesti, paikallisesti ja määrällisesti hyvin. Terveydenhuollon toimivuuden varmistamiseksi itsehoitolääkevalikoiman laajentamiseen saattaa olla tarvetta, mutta laajentaminen on tehtävä hallitusti ja turvallisesti. Tällöin on varmistettava, että itsehoitoon ehdotetut valmisteet täyttävät niille ohjelmassa esitetyt vaatimukset. Kun jokin valmiste hyväksytään itsehoitolääkkeeksi, turvallisuutta voidaan joissain tapauksissa varmistaa myöntämällä lupa ensin määräaikaisena tai edellyttämällä lisäneuvontaa valmisteen toimittamisen yhteydessä. Itsehoitolääkevalikoiman harmonisaatio EU:ssa ei ole itsetarkoitus, vaan sen tulee edetä eri jäsenmaiden terveydenhuoltojärjestelmien erilaisuus huomioiden. Suomen lääkealan toimijoilta odotetaan itsehoitolääkeohjelman jatkona hyvää yhteistyötä itsehoitolääkityksen toteutuksen kehittämiseksi. Fimea voi toimia yhteistyön koordinoijana, mutta kaikilta toimijoilta odotetaan aktiivisuutta ja aloitteellisuutta. 4
5 1 JOHDANTO Kansallista itsehoitolääkintää tukevaa, itsehoitolääkinnän kriittisiä tekijöitä kuvaavaa ohjelmaa on kaivattu jo pitkään. Tarve konkretisoitui tavoitteeksi Lääkepolitiikka dokumenttia työstettäessä, jolloin eri toimijat toivat esille tarpeen erilliselle itsehoitolääkeohjelmalle. Vuonna 2012 Fimea sai sosiaali- ja terveysministeriöltä tehtäväkseen käynnistää ohjelman valmistelun. Ohjelmaa on valmisteltu yhteistyössä lääkealan toimijoiden kanssa. Erillistä itsehoitolääkitystä koskevaa kansallista asiakirjaa tai kuvausta ei ole aiemmin laadittu. 1.1 Lääkepoliittinen tausta Perustana kansalliselle itsehoitolääkeohjelmalle ovat Lääkepolitiikka asiakirjan sisältämät linjaukset (STM 2011a). Asiakirjan mukaan turvallinen itsehoito on osa terveydenhuollon kokonaisuutta. Lääkkeiden epätarkoituksenmukainen tai virheellinen käyttö voivat sen sijaan heikentää lääkehoidon tuloksia, aiheuttaa merkittäviä terveyshaittoja sekä lisätä terveyspalveluiden käyttöä ja kustannuksia. Lääkitystietojen kattava kirjaaminen on olennainen osa turvallista lääkehoitoa. Lääkepolitiikka asiakirjan tavoitteena on kannustaa lääkkeiden käyttäjiä ottamaan vastuu omasta hoidostaan. Keskeistä on turvata kansalaisille hyvä lääkkeiden saatavuus ja ammatillisesti toimiva lääkkeiden jakelujärjestelmä. Lääkepolitiikka asiakirjan pohjalta voidaan määritellä kansallisen itsehoitolääkeohjelman suuntaviivat: Itsehoitoa voidaan tarkastella muun muassa kansanterveyden, teollisuuspolitiikan, lääkekustannusten ja yksilön valinnanvapauden näkökulmista. Itsehoitolääkeohjelman lähtökohtana on kansanterveys. Itsehoitolääkitystä ei siis tarkastella pelkästään yksittäisen potilaan/kuluttajan tai valmisteen vaan myös väestön ja terveydenhuollon näkökulmista. Itsehoitolääkitystä kehitetään asiakkaan tarpeita vastaavaksi tarkastellen sitä osana (itse)hoidon kokonaisuutta. Potilaan vastuuta pitkäaikaissairauksien ja helposti hoidettavien oireiden hoidossa on lisättävä. Tämä tarkoittaa sitä, että itsehoitoon sopivien lääkkeiden saatavuus turvataan mutta lääkkeettömiä hoitoja ei tarpeettomasti korvata lääkehoidolla. Turvallisen itsehoitolääkityksen edellytys on, että lääkkeiden käyttäjillä on riittävästi tietoa hoidettavasta sairaudesta, tarjolla olevista hoitovaihtoehdoista sekä itsehoitolääkkeen sopivuudesta hänen muuhun lääkehoitoonsa. 1.2 Kansallisen itsehoitolääkeohjelman tarkoitus ja tavoitteet Itsehoitolääkeohjelman tarkoitus on esittää itsehoitolääkkeiden nykytila Suomessa (hyväksymisprosessi esimerkein kuvattuna, itsehoitolääkkeiden valikoima kansainvälisessä vertailussa, itsehoitolääkkeiden valvonnan erityispiirteet) arvioida nykyisen itsehoitolääkevalikoiman asianmukaisuutta kuvata nykyiset edellytykset lääkkeen hyväksymiselle itsehoitoon ja arvioida itsehoitolääkevalikoiman laajentamismahdollisuuksia tunnistaa turvalliseen itsehoitolääkityksen vaikuttavat terveyspalvelujärjestelmän kehittämistarpeet. Itsehoitolääkeohjelmalla tavoitellaan itsehoitolääkkeiden aseman ja kehittymisen edellytysten kuvausta sekä sitä, että koko lääkeala ottaisi niiden pohjalta vastuuta turvallisen itsehoitolääkityksen kehittämisestä edelleen. Fimealla on mahdollisuus toimia jatkokehityksessä yhtenä koordinoivana tahona. Itsehoitolääkeohjelman täytyy sopeutua toimintaympäristöön, kuten terveydenhuollon rakenteiden muutoksiin, joten se vaatii ajoittaista uudelleentarkastelua ja päivitystä. 5
6 1.3 Itsehoitolääkeohjelman rajaukset Itsehoitolääkeohjelma ei käsittele itsehoidon kokonaisuutta mutta ottaa huomioon itsehoidon muut osa-alueet. Ohjelma ei koske eläimille tarkoitettuja lääkkeitä, perinteisiä kasvirohdosvalmisteita tai homeopaattisia ja antroposofisia valmisteita. Itsehoitoon voidaan käyttää lisäksi muun muassa ravintolisiä, kosmeettisia valmisteita ja lääkinnällisiä laitteita, jotka eivät kuulu lääkevalvonnan piiriin eikä niitä siten käsitellä itsehoitolääkeohjelmassa. Itsehoitolääkeohjelma kytkeytyy meneillään olevaan selvitykseen apteekkitoiminnasta ja muusta lääkehuollosta sekä kansalliseen lääkeinformaatiostrategiaan. Selvitys voi tarkentaa apteekin toimintakenttää, mutta nykyisen lainsäädännön puitteissa apteekin farmaseuttinen henkilökunta ei voi tehdä taudinmääritystä, määrätä hoitoa tai seurata systemaattisesti taudin kulkua. Kehitteillä oleva, valtakunnallinen Potilastiedon arkiston (Kanta) tiedonhallintapalvelu saattaa parantaa itsehoitolääkityksen turvallisuutta, mikäli itsehoitolääkkeiden käyttö jatkossa kirjautuu osaksi potilaan sähköistä lääkityslistaa. 6
7 2 ITSEHOITOLÄÄKKEIDEN KÄYTÖN YLEISYYS JA MERKITYS Muista Pohjoismaista poiketen Suomessa itsehoitolääkevalmisteiden myynti on edelleen rajoitettu apteekeille nikotiinikorvaushoitoa ja perinteisiä kasvirohdosvalmisteita lukuun ottamatta. Tukkumyynnin perusteella vuonna 2013 itsehoitolääkkeiden suurimmat ryhmät olivat nikotiinikorvaushoito (osuus itsehoitolääkevalmisteiden myynnistä 18 %), ruoansulatuskanavan lääkkeet (16 %), kipulääkkeet (15 %), vilustumis-, yskän- ja muut hengityselinlääkkeet (14 %), ihotautilääkkeet (9 %), verenkiertolääkkeet (9 %), vitamiinit ja hivenaineet 7 % ja allergialääkkeet (4 %). Itsehoitolääkkeitä käytetään pääsääntöisesti lyhytaikaiseen, oireenmukaiseen hoitoon. Korvausjärjestelmään kuulumattoman itsehoitolääkkeen tukkuhinta on myyntiluvan haltijan vapaasti määriteltävissä, mutta apteekkien kate ja siten myös vähittäismyyntihinta määräytyvät lääketaksa-asetuksen perusteella. Itsehoitolääkkeitä voidaan markkinoida suoraan väestölle. Ne eivät muutamia poikkeuksia lukuun ottamatta kuulu Suomessa lääkekorvausjärjestelmän piiriin. Itsehoitolääkkeiden myynti on 2000-luvulla kasvanut vajaat 50 %. Tukkumyynti oli vuonna 2000 noin 155 miljoonaa euroa ja vuonna 2013 noin 228 miljoonaa euroa. Näiden myyntilukujen perusteella ei kuitenkaan voida päätellä, onko käyttäjien lukumäärä kasvanut vai onko lääkkeitä käytetty useammin tai suurempina annoksina. Fimean vuonna 2013 tekemän väestötutkimuksen mukaan puolet kyselyyn vastanneista oli käyttänyt itsehoitolääkkeitä kuluneen viikon aikana ja joka kymmenes käyttää niitä päivittäin (Lääkealan turvallisuus- ja kehittämiskeskus Fimea 2014a) (taulukko 1) luvun puolessavälissä itsehoitolääkkeiden päivittäiskäyttäjiä oli 7 % kyselyyn vastanneista (Sihvo ym. 2000a). Käytetyistä määristä ei ole olemassa tutkimustietoa. Taulukko 1. Itsehoitolääkkeiden käytön yleisyys v (n = 2 210). Lähde: Lääkealan turvallisuus- ja kehittämiskeskus Fimea 2014a. Kuinka usein yleensä käytät itsehoitolääkkeitä? Osuus, % Päivittäin 13 Muutaman kerran viikossa 10 Kerran viikossa kertaa kuukaudessa 27 Harvemmin 34 En koskaan 8 Vuonna 2001 itsehoitolääkkeiden osuus kotitalouksien lääkekuluista oli 37 % (108/291 e), ja vuonna 2006 se oli 31 % (117/373 e) (Aaltonen ym. 2013). Vuonna 2013 itsehoitolääkkeiden vähittäismyynti (ml. nikotiinivalmisteet) oli noin 75 euroa asukasta kohti, kun se vuonna 2000 oli noin 50 euroa. Nikotiinivalmisteiden kulutus on 2000-luvulla yli kolminkertaistunut (v. 2000: 2,9 DDD / as / vrk; v. 2013: 10 DDD / as / vrk). Tukkumyynti oli vuonna 2013 noin 42 miljoonaa euroa, josta apteekkimyynnin osuus oli 7 miljoonaa euroa. Suurin osa myynnin kasvusta selittyy jakelukanavan muutoksella. Aikuisväestön terveyskäyttäytymistä koskevien tutkimusten mukaan 2000-luvun alussa noin 10 % kuluneen vuoden aikana tupakoineista työikäisistä oli käyttänyt nikotiinikorvaustuotteita tupakoinnin lopettamisen tukena, kun vastaava osuus vuonna 2010 oli 16 %. Toisaalta noin 6 % oli käyttänyt näitä tuotteita muusta syystä kuin tupakoinnin lopettamisen tukena (Heloma ym. 2012). 7
8 Myös kipulääkkeiden kulutus on kasvanut vastaavana aikana. Esimerkiksi suosituimman kipulääkkeen ibuprofeenin kulutus on kasvanut vajaat 50 % (v. 2000: yht. 15,5 DDD / as / vrk; v. 2013: yht. 22,8 DDD / as / vrk). Myös parasetamolin kulutus on kasvanut huomattavasti (v. 2000: yht. 2,6 DDD / as / vrk; v. 2013: yht. 5,4 DDD / as / vrk). Ibuprofeenin kulutuksen kasvua selittänevät osittain keväällä 2008 markkinoille tulleet aikaisempaa suuremmat pakkauskoot. Vuonna 2013 ibuprofeenin itsehoitokulutus kääntyi kuitenkin ensimmäisen kerran laskuun. Väestötutkimusten perusteella tiedetään, että itsehoitolääkkeet ovat merkittävä kivunhallintakeino (Turunen ym. 2004, Turunen ym. 2005). Turusen tutkimuksessa puolet niistä kyselyyn vastanneista, jotka olivat kokeneet kipua viimeksi kuluneen viikon aikana, oli käyttänyt itsehoitolääkkeitä. Toisaalta joka kymmenes käytti päivittäin itsehoitokipulääkkeitä, mikä viittaa muuhun kuin tarkoituksenmukaiseen lääkkeiden käyttöön. Myös hiivatulehdusten hoitoon liittyvistä ongelmista on raportoitu (Sihvo ym. 2000b). Lähes puolet naisista käytti hiivatulehduslääkkeitä suositusten vastaisesti ja lisäksi puolet naisista raportoi oireista, jotka olivat todennäköisesti peräisin muista infektioista. Jälkiehkäisyvalmisteiden myynti kasvoi 62 % niiden siirryttyä reseptivalmisteista itsehoitolääkkeiksi (Sihvo ym. 2003). Raskauden keskeytysten määrään luokituksen muutoksella ei ollut vaikutusta. Muutos ei myöskään vuotiaille tytöille suunnatun kyselyn mukaan vaikuttanut heidän jälkiehkäisyn käyttönsä määrään (Falah-Hassani ym. 2007). 8
9 3 ITSEHOITOLÄÄKKEIDEN LUOKITTELU EU-jäsenyyden aikana valmisteita on luokiteltu itsehoitolääkkeiksi EU-lainsäädännön ja siihen nojautuvan ohjeistuksen perusteella. EU:n säädökset sallivat kansallista tulkinnanvapautta, ja muissa kuin keskitetyn myyntilupamenettelyn hakemuksissa itsehoitopäätös on aina kansallinen. Itsehoitolääkkeiden valikoimaan vaikuttavat terveydenhuollon erilaiset rakenteet ja palveluiden saatavuus. Eri maiden itsehoitolääkevalikoimat poikkeavatkin toisistaan merkittävästi. 3.1 Lakiperusta Lääkevalmisteiden arvioinnissa itsehoitolääkkeitä koskevat samat vaatimukset tehon ja turvallisuuden osoittamisesta kuin reseptilääkevalmisteita. Molemmat lääkevalmisteryhmät edellyttävät myyntilupaa, ja siten niitä koskevat samat säädösnormit ja samat alempiasteiset määräykset. Kun lääkevalmiste saa myyntiluvan, on lääkeviranomaisen määriteltävä, onko se a) lääkemääräystä edellyttävä vai b) lääkevalmiste, josta ei edellytetä lääkemääräystä ennen kulutukseen luovuttamista. Euroopan unionin normitasolla lääkkeiden toimittamisluokittelusta resepti- tai itsehoitovalmisteisiin säädetään Euroopan parlamentin ja neuvoston direktiivin 2001/83/EY (lääkedirektiivi) artikloissa 70, 71 ja 72. Artikloissa määritellään, milloin lääkevalmisteelta välttämättä edellytetään lääkemääräystä. Euroopan unionin komissio on myös antanut ohjeistuksen kyseisten artiklojen soveltamisesta (A guideline on changing the classification for the supply of a medicinal product for human use). Suomen kansallisessa lainsäädännössä lääkkeiden toimittamisluokittelusta säädetään lääkeasetuksen (693/1987) 9 :n 1 momentissa, jonka mukaan Lääkealan turvallisuus- ja kehittämiskeskus Fimean on lääkevalmisteen myyntiluvan myöntämisen yhteydessä päätettävä siitä, saadaanko lääkevalmistetta myydä tai muutoin luovuttaa kulutukseen vain lääkemääräyksen perusteella. Lääkeasetuksen (693/1987) 9 :n 2 momentin mukaan Fimea voi muuttaa 1 momentissa tarkoitettua päätöstä lääkevalmisteesta saadun uuden, toimittamisluokitteluun vaikuttavan tiedon perusteella. Lääkealan turvallisuus- ja kehittämiskeskuksesta annetun lain (593/2009) 2 :n mukaan keskuksen tehtävänä on muun muassa huolehtia lääkkeiden ennakko- ja jälkivalvonnasta sekä ohjata ja valvoa lääkkeiden valmistusta, maahantuontia, jakelua, markkinointia ja kulutukseen luovuttamista. Fimean myyntiluvan ja rekisteröinnin ylläpitämisestä ja hakemisesta antaman määräyksen (2/2013) mukaan lääkevalmisteen toimittamisluokittelun ehtoa määrättäessä otetaan huomioon ihmisille tarkoitetuissa lääkevalmisteissa lääkedirektiivin soveltuvat säännökset. Edellä mainitun normiston perusteella lääkevalmisteen luokittelusta itsehoito- tai reseptivalmisteeksi päättää Fimea. Fimea voi päättää luokittelusta joko lääkevalmisteen myyntiluvan ennakko- tai jälkivalvontavaiheessa. Mikäli myyntiluvan haltija haluaa muuttaa lääkevalmisteen toimittamisluokittelun reseptivalmisteesta itsehoitovalmisteeksi, tulee haltijan esittää Fimealle hakemuksella muutoksen lääketieteelliset perusteet. Todistusvelvollisuus toimittamisluokittelun muuttamiselle on lääkevalmisteen myyntiluvan haltijalla. Fimea tekee kansallisesti itsehoitolääkepäätökset, jotka koskevat kansallisen, hajautetun ja tunnustamismenettelyn myyntilupia. Keskitetyn myyntilupamenettelyn valmisteille päätökset tekee Euroopan komissio. Keskeiset normit: lääkedirektiivi 2001/83/EY lääkeasetus 693/1987 9
10 Fimean määräys 2/2013: Lääkevalmisteen myyntiluvan ja rekisteröinnin hakeminen ja ylläpitäminen Notice to Applicants, osa 2C A guideline on changing the classification for the supply of a medicinal product for human. 3.2 Lääkevalmisteen itsehoitohakemuksen viranomaiskäsittely Kansallinen päätösprosessi Fimea arvioi kansallisen myyntiluvan saaneiden lääkevalmisteiden soveltuvuuden itsehoitoon. Lääkkeen hyväksyminen itsehoitoon on merkittävä päätös, mikä on otettu huomioon arviointiprosessissa. Myyntiluvan hakija tai haltija panee itsehoitoasian vireille lääkevalmisteen myyntiluvan muutoshakemuksena tai jo itse myyntiluvan hakemisvaiheessa. Itsehoitohakemuksen alustavan arvioinnin suorittavat kyseisen terapeuttisen alueen tieteelliset asiantuntijat. Jos itsehoitohakemus koskee sellaista lääkevalmistetta, jota vastaava valmiste (sama vaikuttava aine samassa vahvuudessa ja samassa tai pienemmässä pakkauskoossa) on jo itsehoitovalmiste, arvioidaan itsehoitoa varten tarvittava tuoteinformaatio, jonka tulee olla sopusoinnussa jo hyväksytyn tuoteinformaation kanssa. Jos itsehoitohakemus koskee jo tehtyihin itsehoitopäätöksiin nähden uutta käyttöaihetta, uutta vaikuttavaa ainetta, suurempaa vahvuutta, uutta antotapaa, uutta kohderyhmää tai suurempaa pakkauskokoa, käydään itsehoitohakemuksen dokumentaation perusteella läpi pääosin EU:n myyntilupaohjeistossa esitetyt kriteerit itsehoidolle ja arvioidaan, täyttyvätkö itsehoidon edellytykset. Kun arvioidaan kansanterveyden tai nykyisen terveydenhuoltojärjestelmän kannalta merkittäviä itsehoitohakemuksia, hyödynnetään tarvittaessa sidosryhmiltä pyydettyjä lausuntoja. Itsehoitohakemuksen arvioinnissa huomioidaan muutkin hakijan esille tuomat tiedot, esimerkiksi itsehoitopäätökset muissa EU-jäsenvaltioissa. Esitettyä itsehoitohakemusta tarkastellaan kuitenkin aina suomalaisen terveydenhuoltojärjestelmän näkökulmasta. Arvion laatimisen jälkeen hakemusasia käsitellään Lääkevalmisteiden arviointi -prosessin johtoryhmässä, jolloin varmistetaan esityksen sopivuus aikaisempien päätösten luomaan käytäntöön. Päätöksen itsehoitohakemuksesta tekee arviointiprosessin johtaja ylilääkärin esittelystä. Myönteinen itsehoitopäätös edellyttää riittävää informaatiota potilaalle. Pakkausseloste ja myyntipäällysmerkinnät ovat keskeisessä asemassa. Hakija voi valittaa hallintotuomioistuimeen Fimean kielteisestä itsehoitolääkepäätöksestä, minkä jälkeen tuomioistuin tekee asiasta lopullisen päätöksen EU:n keskitetyn menettelyn päätösprosessi Euroopan parlamentin ja neuvoston asetus 726/2004 määrittelee ne lääkevalmisteet, jotka on pakko hyväksyttää Euroopan unionin keskitetyssä myyntilupamenettelyssä. Sen lisäksi keskitettyyn menettelyyn voidaan hyväksyä muita tuotteita, jotka täyttävät kyseisessä asetuksessa mainitut ehdot. Asetuksen mukaan keskitetyssä menettelyssä voidaan hyväksyttää innovatiivisten lääkkeiden lisäksi lääkkeitä, joihin ei liity innovaatiota mutta joista voi olla hyötyä yhteiskunnalle tai potilaille, mikäli niille myönnetään heti unionin laajuinen lupa. Tällaisia ovat esimerkiksi eräät lääkkeet, jotka voidaan luovuttaa käyttöön ilman lääkemääräystä, kuten influenssapandemian aikana käytettävät lääkkeet. Keskitetyssä menettelyssä on käsitelty useita itsehoitoon tarkoitettujen lääkevalmisteiden myyntilupahakemuksia. Itsehoitolääkkeiksi on tähän mennessä hyväksytty orlistaattia, pantopratsolia, esomepratsolia ja ulipristaalia sisältävät lääkevalmisteet. Sumatriptaanin ja sildenafiilin itsehoitolääkehakemuksissa on päädytty kielteiseen päätökseen tai hakemuksen peruuttamiseen. Itsehoitolääkkeiden käsittely on usein päätynyt äänestykseen, mistä voi päätellä, että Euroopan lääkeviraston (European Medicines Agency, EMA) linja itsehoitolääkityksestä on vasta muotoutumassa. Keskitetyn menettelyn johtoajatus on se, että hyväksyttävä tuote saa täysin samanlaiset kulutukseen luovuttamista koskevat ehdot kaikissa jäsenmaissa eli lääkevalmistetta voidaan luovuttaa kulutukseen vapaasti eri jäsenmaiden välillä. Voidaankin todeta, että keskitetyn menettelyn päätös linjaa jäsenmaiden itsehoitokäytäntöä paitsi kyseisen valmisteen myös muiden samanlaisten ja jopa samaan valmisteluokkaan kuuluvien tuotteiden osalta. Tämän vuoksi EMAn itsehoitolääkkeiden hyväksymiskäytännöllä on merkittävä vaikutus koko Euroopan unionin alueella. 10
11 4 SUOMEN ITSEHOITO- LÄÄKEVALIKOIMA Suomen itsehoitolääkevalikoima on kehittynyt vuosien kuluessa ja heijastaa kulloistakin käsitystä lääkehoidosta. Nykyiseen itsehoitolääkkeiden verrattain laajaan valikoimaan on päädytty viranomaisvalvonnan päätöksillä, joita on tehty aina Lääkintöhallituksen ja Lääkelaitoksen ajoista alkaen. 4.1 Suomen itsehoitolääkevalikoima kansainvälisessä vertailussa Itsehoitoon tarkoitettujen lääkevalmisteiden käyttöä arvioitaessa Ruotsi, Norja ja Tanska ovat viimeisimmistä jakelukanavaan tehdyistä muutoksista huolimatta yhä parhaiten vertailukelpoisia Suomen kanssa, koska yhteiskunta, elintaso, terveydenhuolto ja lääkevalvonta ovat niissä samankaltaisia. Ennen Suomen ja Ruotsin EU-jäsenyyksiä Pohjoismaat tekivät merkittävästi yhteistyötä lääkevalvonnassa, mikä vaikutti yhtenäisen lääkevalvonnan yleisperiaatteiden, myyntiluvallisten lääkevalmisteiden valikoiman ja myös itsehoitolääkevalikoiman muodostumiseen. Nykyisin virallista pohjoismaista yhteistyötä tehdään pitkälti EUyhteistyössä. Euroopan itsehoitolääketeollisuuden yhdistyksen (Association of the European Self- Medication Industry, AESGP) tilaston mukaan Suomessa on itsehoidossa enemmän eri vaikuttavia aineita kuin muissa Pohjoismaissa. Suomessa vaikuttavia aineita on 78, Tanskassa 72, Ruotsissa 70 ja Norjassa 60. AESGP:n tilastojen mukaan Suomen itsehoitolääkemarkkinat ovat myynnin arvossa mitattuna selvästi suuremmat kuin Norjan ja Tanskan markkinat ja vastaavat Ruotsinkin markkinoiden arvosta 65 %:a. Väestöpohjaan suhteutettuna itsehoitolääkevalmisteiden myynti olisi näin Suomessa Pohjoismaiden suurinta. Tilastoista ei kuitenkaan voi tehdä suoria johtopäätöksiä itsehoitolääkkeiden kulutuksesta päivittäishoitoannoksina. Britanniassa, Saksassa, Portugalissa ja Belgiassa itsehoidossa olevien vaikuttavien aineiden lukumäärät ovat Euroopan korkeimmat. Pienimmät lukumäärät ovat Kroatiassa, Kreikassa, Bulgariassa ja Sloveniassa. Itsehoidossa olevien eri vaikuttavien aineiden lukumäärä sellaisenaan ei välttämättä merkitse hoidon kannalta monipuolisempaa valikoimaa, sillä muutaman eri aineen ja lääkemuodon valikoima yleensä riittää kattamaan yhden käyttöaiheen yksilölliset tarpeet. 4.2 Merkittäviä itsehoitolääkkeiden ryhmiä ja esimerkkejä nykylinjauksista Seuraavassa luonnehditaan merkittävimpiä ja suurimpia itsehoitolääkeryhmiä ja niihin liittyviä viranomaislinjauksia. Täydellinen luettelo hyväksytyistä itsehoitovalmisteista on saatavilla Fimean verkkosivuilla. Tiedot kansainvälisiin vertailuihin on saatu AESGP:n verkkosivujen (www.aesgp.eu) tilastotiedoista. Vaikka tiedot eivät ole virallisia, voidaan niitä pitää suuntaa antavina. Nikotiinivalmisteet Nikotiinivalmisteet on tarkoitettu vieroitushoitoon tupakoinnin lopettamisen yhteydessä. Valmisteita on saatavilla ilman reseptiä, jotta niitä voitaisiin käyttää laajasti tupakoinnin lopettamiseen. Nikotiinivalmisteita saavat myydä apteekkien lisäksi kaikki liikkeet, jotka ovat saaneet luvan myydä tupakkatuotteita. Itsehoidossa ovat saatavilla kaikki myyntiluvalliset nikotiinivalmisteiden lääkemuodot. Jakelujärjestelmän muutos on lisännyt lääkkeen käyttöä. On myös viitteitä siitä, että jakelukanavan muutos on aiheuttanut nikotiinivalmisteiden käyttötarkoituksen muuttumista (ks. luku 2). Suomen ja muiden Pohjoismaiden nikotiinivalmistevalikoimat ovat samanlaiset. 11
12 Kipulääkkeet Itsehoidossa olevat kipulääkkeet on tarkoitettu lyhytaikaisen kivun ja kuumeen hoitoon. Suomessa on saatavilla ilman reseptiä ibuprofeenia, ketoprofeenia, parasetamolia ja asetyylisalisyylihappoa suun kautta otettavina valmisteina. Ibuprofeenia, parasetamolia ja asetyylisalisyylihappoa on saatavilla myös yhdistelmävalmisteina kofeiinin ja/tai askorbiinihapon kanssa. Tulehduskipulääkkeistä esimerkiksi diklofenaakkia ja piroksikaamia on Suomessa saatavilla iholle annosteltavina itsehoitovalmisteina. Ruotsissa on itsehoidossa saatavana myös suun kautta otettavia diklofenaakki- ja naprokseenivalmisteita, mutta ketoprofeenivalmisteita ei itsehoidossa ole. Naprokseenivalmisteita voi Ruotsissa ostaa päivittäistavarakaupoista. Tanskassa diklofenaakkia, ketoprofeenia ja naprokseenia sisältävät valmisteet ovat reseptivalmisteita. Suomessa on itsehoidossa parasetamolivalmisteita 1 g:n parasetamolia sisältäviin tabletteihin saakka. Ruotsissa, Norjassa ja Tanskassa suurin tablettivahvuus on 500 mg. Tulehduskipulääkkeiden itsehoitolääkevalikoimaan päätyvien lääkkeiden arvioinnissa painotetaan valmisteen soveltuvuutta lyhytaikaiseen käyttöön ja nopeaan kivun lievitykseen huomioiden samalla valmisteiden turvallisuusprofiili. Tästä johtuen kaikki tulehduskipulääkkeet, kuten diklofenaakki ja naprokseeni, eivät ole itsehoidossa. Vanhojen itsehoitolääkkeiden, kuten asetyylisalisyylihapon ja parasetamolin, nykyinen käyttö ei vastaa täysin nykyisiä itsehoitolääkkeiden arvioinnissa käytettäviä edellytyksiä. Viranomaisen mahdollisuudet puuttua jo hyväksyttyjen lääkkeiden käytön ehtoihin ovat kuitenkin rajalliset. Kansallisilta markkinoilta on pystyttävä osoittamaan riittävä kansanterveysuhka itsehoitovalikoimasta poistamiseksi. Lisäksi kansallinen itsehoidosta poistaminen käynnistää kyseisten valmisteiden osalta yleensä myös koko EU:n laajuisen selvitysprosessin. Ruoansulatuskanavan lääkkeet Ruoansulatuskanavan oireiden itsehoitoon tarkoitetuista lääkeryhmistä eniten käytettyjä ovat laksatiivit eli ummetuslääkkeet ja liikahappoisuus- eli närästyslääkkeet. Prikalopridisukkinaattia lukuun ottamatta kaikki laksatiivisia aineita sisältävät ummetuslääkevalmisteet ovat saatavilla ilman lääkemääräystä. Lisäksi joistakin valmisteista on saatavilla lääkemääräyksellä suurempi pakkauskoko, joka on peruskorvattava. Itsehoidon ummetuslääkemyynti kasvaa hitaasti parilla prosentilla vuodesta toiseen, mikä johtunee väestön ikääntymisestä. Ummetuslääkevalikoima itsehoidossa on hyvin samanlainen eri Pohjoismaissa. Liikahappoisuuden hoitoon on saatavilla ilman lääkemääräystä protonipumpun estäjät lansopratsoli, omepratsoli, esomepratsoli ja pantopratsoli, H2-salpaajat famotidiini ja ranitidiini, antasidit eli tavanomaiset alumiini-kalsium-magnesiumyhdisteet sekä algiinihappo, sukralfaatti ja magnesiumhydroksidi. Närästyksen itsehoitolääkevalikoima on kasvanut antasideista ja sukralfaatista alkaen edelleen H2-salpaajiin ja protonipumpun estäjiin. Protonipumpun estäjät tulivat itsehoitoon EU:n keskitetyn menettelyn kautta vuonna Fimean aikaisempi kielteinen kanta protonipumpun estäjien itsehoitoluokitukseen perustui huoleen siitä, että vaikeiden sairauksien diagnoosi viivästyisi. Yskänlääkkeet Yskänlääkkeistä on saatavilla limaa ohentavista yhdisteistä bromiheksiini ja sen yhdistelmävalmisteet karbosisteiini, asetyylikysteiini, guaifenesiini ja kokillaanauute sekä yskänhillitsijöistä dekstrometorfaani, klobutinoli, pentoksiveriini ja kodeiini. Suomessa yskänlääkevalmisteiden valikoima itsehoidossa lienee Pohjoismaiden kattavin, ja AESGP:n tilastojen mukaan kulutuskin on itsehoidossa suurinta. Yskänlääkkeiden käyttö itsehoidossa edustaa vanhaa lääkehoidon perinnettä. Nykyään terveydenhuollon ammattilaiset ovat yleisesti sitä mieltä, että itsehoidossa käytettävät yskänlääkkeet ovat tehottomia. Lääkevalvontaviranomaisten on silti vaikea muuttaa itsehoitoon päässeiden lääkkeiden luokitusta ilman konkreettista näyttöä niiden haitoista. Toisaalta itsehoitolääkkeiden haitoista saadaan niukasti luotettavaa tietoa, eikä kuluttajilla ole mahdollisuutta seurata yskänlääkkeiden tehosta käytävää tieteellistä keskustelua. 12
13 Allergialääkkeet Antihistamiinitableteista on saatavilla setiritsiiniä, levosetiritsiiniä, loratadiinia, desloratadiinia, ebastiinia, feksofenadiinia ja akrivastiinia sisältäviä itsehoitolääkevalmisteita. Vuonna 2008 suurimman antihistamiinitabletteja sisältävän itsehoitopakkauksen koko kasvoi 10 vuorokauden hoidosta 30 vuorokauden hoidoksi. Samalla antihistamiinitablettien myynti itsehoidossa kasvoi useita kymmeniä prosentteja. Allergian itsehoitoon on saatavilla nenäsumutteena atselastiinia ja levokabastiinia sisältävät antihistamiinit sekä dinatriumkromoglikaatti. Silmätippoina on edellä mainittujen aineiden lisäksi saatavana ketotifeeni ja lodoksamidi. Lisäksi allergisten nenäoireiden itsehoitolääkevalikoimaan kuuluvat beklometasonia, flutikasonia, mometasonia ja triamsinolonia sisältävät glukokortikoidinenäsumutteet. Muihin Pohjoismaihin verrattuna Suomen allergialääkevalikoima itsehoidossa on varsin kattava. Allergialääkkeiden tilapäistä pidempi itsehoitokäyttö on katsottu mahdolliseksi sen vuoksi, että taudin kulku on potilaan arvioitavissa eikä se vaadi jatkuvaa lääketieteellistä seurantaa. Systeemiset sienilääkkeet paikallishoidon lisänä Suomi oli ensimmäinen Pohjoismaa, jossa tuli itsehoitoon saataville yhden 150 mg:n kapselin flukonatsolipakkaus lääkärin aiemmin toteaman, uusiutuneen emättimen hiivainfektion kerta-annoshoitoon. Tämä suun kautta otettava valmiste täydentää emättimen hiivainfektion itsehoitovaihtoehtoja monipuolisemmaksi paikallishoitovalmisteiden lisänä. Ruotsissa vastaava päätös tehtiin syksyllä Suun kautta otettavia antimikrobilääkkeitä ei ole yleensä hyväksytty itsehoitoon. Taustalla on huoli turhasta käytöstä ja lääkeresistenssin kehittymisestä. Hiivainfektioiden hoidossa on kuitenkin katsottu, että resistenssivaara on pieni ja että lääkkeen saatavuuden parantaminen oli tarkoituksenmukaista potilaan ja terveydenhuollon kannalta. 4.3 Esimerkkejä lääkevalmisteista ja käyttöaiheista, joita ei ole hyväksytty itsehoitoon Suomessa Simvastatiini Simvastatiinia on haettu itsehoitoon pienellä annoksella erittäin laajoihin käyttöaiheisiin, jotka olisivat kattaneet suuren osan väestöstä. Simvastatiinin sopivuutta itsehoitoon kartoitettiin laajalla lausuntokierroksella, jossa oli mukana monipuolisesti lääkkeen käyttäjiä, määrääjiä ja jakelijoita. Lausunnonantajien enemmistö oli sitä mieltä, että ehdotettu pieni annos johtaisi entistä tehottomampaan hoitoon niillä potilailla, jotka lääkettä todella tarvitsevat ja toisaalta turhaan käyttöön potilailla, joiden riskit ovat pienet. Lisäksi esitettiin huoli siitä, että hoidon seuranta ja lääkkeettömät hoidot voisivat kärsiä säännöllisen seurannan vaikeutuessa. Seurantaa ja monipuolista hoitoa vaativien kroonisten sairauksien kohdalla itsehoitolääkkeitä joudutaan punnitsemaan myös itsehoidon ja lääketieteellisen seurannan sekä lääkkeettömän hoidon ohjauksen näkökulmista. Glukosamiini Glukosamiini on hyvin siedetty valmiste, jota on esitetty itsehoitolääkkeeksi nivelrikon hoitoon. Periaatteessa se tarjoaisi vaihtoehdon tulehduskipulääkkeille. Ongelmana on se, että tutkimusten mukaan glukosamiinin vaikutus alkaa hitaasti viikkojen kuluessa. Viime vuosina tehdyt tutkimukset ja tutkimuskatsaukset ovat saattaneet glukosamiinin tehon kyseenalaiseksi. Tämä muuttunut käsitys on johtanut muun muassa siihen, että glukosamiinia ei enää suositella nivelrikon hoitoon suomalaisessa Käypä hoito -suosituksessa. Kuluttajan on vaikea saada tietoa tällaisesta lääkkeen tehon jatkuvasta uudelleenarvioinnista. Potilaan ei myöskään ole mahdollista yksin määrittää nivelkipujen syytä ja tarvittavaa hoitoa. Nivelrikko edellyttää monipuolista lääkkeetöntä hoitoa, joka on myös taudin ensisijainen hoitomuoto. Glukosamiinin hyväksymistä itsehoitoon on lisäksi selvitetty laajalla lausuntokierroksella. 13
14 Näiden seikkojen perusteella lääkevalmisteena sairauden hoitoon markkinoitu glukosamiini vaatii edelleen lääkemääräyksen. Toisaalta glukosamiinia on saatavilla ravintolisävalmisteina, jolloin kyse ei ole sairauden hoidosta. Sumatriptaani Sumatriptaania tai muita migreenin hoitoon tarkoitettuja triptaaneita ei ole vapautettu Suomessa itsehoitoon, vaikka sumatriptaani onkin muun muassa Ruotsissa saatavilla itsehoitovalmisteena. Suomessa triptaanien ei ole katsottu täyttävän itsehoitolääkkeen kriteereitä. EMA päätyi vuonna 2011 samaan johtopäätökseen. Triptaanihoitoa vaativan migreenin tunnistaminen ja erottaminen muuta hoitoa vaativasta päänsärystä eivät välttämättä onnistu itsehoidossa. Triptaaneiden ei ole katsottu olevan yhtä turvallisia kuin itsehoidossa olevien kipulääkkeiden, joilla myös voidaan hoitaa päänsärkyjä. Triptaaneilla voi lisäksi olla muun muassa merkittäviä verenkiertohaittavaikutuksia ja yhteisvaikutuksia yleisesti käytettyjen lääkkeiden kanssa (vrt. liite 2). Psoriasiksen lääkehoito Psoriasiksen itsehoitoon on haettu paikallishoitovalmistetta lyhytkestoisen itsehoitokuurin mahdollistamiseksi. Pitkäaikaisena ihosairautena psoriasiksen kokonaishoito kuuluu lääkärille, varsinkin kun psoriasikseen voi liittyä muun koko elimistöä koskevan yleissairauden (esim. tyypin 2 diabetes) pahenemisvaihe. Verenpainetaudin lääkehoito Verenpainetauti on krooninen, usein loppuelämän kestävä sairaus. Verenpainetaudin diagnoosi ja erotusdiagnoosi kuuluvat lääkärille. Verenpainetautia hoidetaan alkuun lääkkeettömin hoitokeinoin. Jos lääkehoito katsotaan tarpeelliseksi, tulee lääke valita kullekin potilaalle yksilöllisesti kokonaistilanteen mukaisesti. Hoito toteutetaan usein kahdella tai useammalla vaikuttavalla aineella. Lääkehoitoa voidaan tarvittaessa vahvistaa tai heikentää tai se voidaan lopettaa kokonaan. Verenpainetautiin voi liittyä muita yleisiä kansansairauksia, kuten tyypin 2 diabetes, sepelvaltimotauti ja sydämen toimintahäiriöt. Näin ollen verenpainetaudin lääkitys ei kuulu itsehoidon piiriin. Diabeteksen lääkehoito Tyypin 2 diabetes on pitkäaikainen, luonteeltaan etenevä ja useimmiten loppuelämän kestävä sairaus, jonka varhaista diagnostiikkaa on korostettu viime vuosina. Diabeteksen ennaltaehkäisy elintapamuutoksin liikunnan lisäämisellä ja kohtuullisella painonpudotuksella on osoitettu riskiryhmillä vakuuttavan tehokkaaksi. Lääkehoidolla ei ole virallista asemaa sairauden ennaltaehkäisyssä, eikä sitä pidä suosia elintapahoidon sijaan. Todetun tyypin 2 diabeteksen kokonaisvaltainen hoito ja elintapojen kartoitus sekä ennaltaehkäisevä elintapa- ja lääkehoito (mm. dyslipidemia, hypertensio) kuuluvat selkeästi lääkärin valvontaan. Diabeteksen hoito ei onnistu ilman, että potilas ottaa vastuuta hoidon seurannasta. Itsehoidon ohjauksessa ja opetuksessa diabeteshoitajan rooli on keskeinen. Moniammatillisessa diabeteksen hoitoyksikössä on edustettuna myös muita ammattiryhmiä (mm. jalkojenhoitaja, fysioterapeutti, ravitsemussuunnittelija). Diabeteksen hoidossa potilas ohjataan ottamaan vastuuta tautinsa hallinnasta ja seurannasta (verensokerin ja verenpaineen omamittaukset sekä säännöllinen painon seuranta). Tyypin 2 diabeteksen lääkkeelliseen itsehoitoon on tarjolla vain guarkumi, jonka käyttöaiheina ovat kohtuuttoman korkean paastohyperglykemian ja aterian jälkeisen hyperglykemian esto ja hyperkolesterolemian tukihoito. Guarkumin merkitys taudin hoidossa on marginaalinen. Tyypin 2 diabeteksen Käypä hoito -suosituksen mukaisen peruslääkkeen metformiinin aloitus vaatii aina lääkärin arvion ja ohjeistuksen. Lääkityksen täydentäminen vaatii myös aina lääkärin tilannearvion. Insuliinihoidossa olevat tyypin 2 diabeetikot ohjeistetaan useimmiten itse säätämään ainakin perusinsuliininsa annostusta ja osa myös ateriainsuliiniannostelua, mutta tällöin on kyse lääkärin määräämän hoidon toteuttamisesta. Tyypin 2 diabetes on esimerkki kroonisesta sairaudesta, jossa omahoidon merkitys on aivan keskeinen mutta lääkkeellinen hoito rajautuu pääosin lääkärin valvontaan. 14
15 Riippuvuutta aiheuttavat lääkevalmisteet EU:n itsehoitolääkkeitä koskevien kriteerien mukaan itsehoitolääke ei saa aiheuttaa riippuvuutta eikä sen käyttö johtaa väärinkäyttöön. Tämän vuoksi itsehoidossa ei ole muun muassa bentsodiatsepiinejä sisältäviä unilääkkeitä, kodeiinia sisältäviä kipulääkkeitä eikä pseudoefedriiniä sisältäviä allergia- tai flunssalääkkeitä. Unettomuuden ensisijainen hoito on lääkkeetöntä. Yleisesti ottaen unettomuuden hoito vaatii hyvän hoitosuhteen ja seurannan, mikä ei ole mahdollista itsehoidossa. Voimakkaita kipulääkkeitä edellyttävä kivun hoito tulee olla lääkärin valvonnassa. Systeemiset bakteerilääkkeet Suun kautta otettavia bakteerilääkkeitä eli antibiootteja käytetään sairauksiin, joiden diagnoosi perustuu potilaan lääketieteelliseen tutkimukseen ja diagnostiikkaan. Antibiootin tarpeen arviointi ei ole itsestään selvää edes lääkärille silloinkaan, kun epäillystä sairaudesta on olemassa Käypä hoito -suositus. Virusinfektion erottaminen bakteeri-infektiosta voi olla hankalaa, eikä virusinfektioihin tule käyttää bakteerilääkkeitä. Itsehoidossa systeemisten bakteerilääkkeiden käyttö johtaisi usein tarpeettomaan tai väärään käyttöön. Tämä johtaisi kasvavaan lääkeresistenssiin. Britanniassa atsitromysiinin kerta-annos on saatavilla klamydiainfektion itsehoitoon, jos itse toteutettu pikatesti on positiivinen. Suomalaisesta näkökulmasta katsottuna tämä ei vaikuta toteuttamiskelpoiselta, sillä sukupuolielinten klamydiainfektion ja muiden taudinaiheuttajien erotusdiagnostiikka ja lääkevalinta on tehtävä lääkärin vastaanotolla. Klamydiainfektion diagnosointi ja hoito tulee myös kirjata potilasasiakirjoihin, mikä ei toteudu itsehoidossa. 15
16 5 TURVALLINEN ITSELÄÄKINTÄ 5.1 Itsehoitolääkkeiltä edellytettävät ominaisuudet Euroopan unionin lainsäädäntö ja Suomen kansallinen lainsäädäntö lääkevalmisteen toimittamisluokituksesta eivät ole muuttuneet viime vuosien aikana. Fimea noudattaa voimassa olevaa EU-komission ohjeistoa itsehoitoluokituksen edellytyksistä. Itsehoitolääkityksen tarkoituksenmukaisuutta on tarkasteltava paitsi yksilö- ja valmistetasolla myös väestö- ja käyttöaihetasolla. Tällöin otetaan huomioon itsehoitolääkityksen suorat ja epäsuorat hyödyt ja haitat niin yksittäisen potilaan/kuluttajan kuin kansanterveydenkin näkökulmasta. Arvioitaessa itsehoitoon ehdotettua lääkettä Fimea ottaa huomioon lääkehoidon aseman kyseisen sairauden itsehoidossa. Lääkkeiden kansallisia toimittamis- ja määräysehtoja voidaan käyttää itsehoitolääkkeiden riskinhallinnassa. Tarkemmin kuvattuna itsehoitolääkkeen tulee täyttää seuraavat vaatimukset: Itsehoitolääke on tehokas ja turvallinen Lääkevalmisteen tulee olla tutkitusti tehokas ja turvallinen siinä käyttöaiheessa, sille kohderyhmälle sekä sillä annostuksella ja hoitoajalla, jotka valmisteelle itsehoitoon hyväksytään. Hyöty-riskisuhdetta arvioitaessa itsehoitoon ehdotettua lääkevalmistetta verrataan vastaaviin, Suomessa aikaisemmin itsehoitoon hyväksyttyihin lääkevalmisteisiin. Vertailussa ei kuitenkaan oteta huomioon sellaisia lääkkeitä, jotka ovat olleet itsehoidossa ennen nykyisten teho- ja turvallisuusvaatimusten voimaantuloa, kuten asetyylisalisyylihappoa ja parasetamolia. Valmisteen tulee yleensä olla ollut edeltävästi markkinoilla reseptilääkkeenä riittävän pitkän ajan ja riittävässä laajuudessa, jotta kattavan käyttökokemuksen perusteella voidaan sulkea pois kliinisesti merkittävien, odottamattomien ja pitkällä aikavälillä ilmaantuvien haittavaikutusten riski itsehoidossa. Itsehoitovalmiste ei saa vaikuttaa ajokykyyn tai koneiden käyttökykyyn eikä aiheuttaa fyysistä riippuvuutta, eikä sen käytön keskeyttäminen saa aiheuttaa vieroitusoireita. Itsehoitolääkkeen käyttöön ei saa liittyä merkittäviä epäsuoria haittoja Itsehoitovalmisteen käyttö ei saa olennaisesti viivyttää taustalla olevan tilan tai sairauden määrittämistä tai sen edellyttämää kiireellistä hoitoa. Itsehoitovalmisteen käytölle ei saa olla sellaisia vasta-aiheita, joiden luotettava tunnistaminen itsehoidossa on mahdotonta. Myös itsehoitolääkkeen mahdollista haitallista vaikutusta tarpeelliseen lääkkeettömään hoitoon pidetään epäsuorana haittana. Itsehoitolääkitys ei yleensä sovellu sellaisen pitkäaikaisen sairauden hoitoon, joka vaatii säännöllistä lääketieteellistä seurantaa sairauden komplikaatioiden havaitsemiseksi ja hoitolinjan arvioimiseksi. Itsehoitolääkkeet vaativat suuren turvamarginaalin, koska niiden virheellinen käyttö on yleistä Itsehoitoon tarkoitetussa lääkevalmisteessa vaikuttavan aineen odotettavissa olevien haittavaikutusten tulee olla pääasiassa lieviä. Lääkeaineen annoksen tulee olla sellainen, että käytössä on riittävä turvamarginaali tahattomien lääkitysvirheiden, kuten lievän yliannostelun ja virheellisen antoreitin varalta. 16
17 Pakkauskoon tulee olla sellainen, ettei synny tarpeetonta tahattoman tai tahallisen myrkytyksen riskiä. Tuotteen valmisteinformaation tulee olla helposti ymmärrettävää ja luettavaa, jotta valmisteen virheellisen käytön mahdollisuutta voidaan pienentää. Vastaavasti lääkeaineiden välisten yhteisvaikutusten riskin tulee olla tutkitusti vähäinen: vaikuttavan lääkeaineen tulee metaboloitua elimistössä vain vähäisessä määrin tai useamman eri reitin välityksellä, eikä se saa kliinisesti merkittävässä määrin estää tai kiihdyttää muiden tunnettujen lääkeaineiden vaikutuksia elimistössä. Yhdistelmävalmisteiden käyttöön itsehoidossa suhtaudutaan kriittisesti yhteisvaikutusten ja tahattoman yliannostuksen riskin takia. Antimikrobilääkkeiden käyttö itsehoidossa ei saa edistää mikrobiresistenssin kehittymistä. 5.2 Itsehoitolääkkeiden haittavaikutukset Vaikka itsehoidossa käytettävien lääkkeiden tulee olla riittävän turvallisia itsehoitoon, voi niiden käyttöön liittyä haittavaikutuksia kuten minkä tahansa lääkkeen kohdalla. Yleensä mahdolliset haittavaikutukset ovat lieviä ja ohimeneviä, kuten pahoinvointia, vatsavaivoja tai väsymystä, ja niistä kerrotaan valmisteen pakkausselosteessa. Itsehoitovalmisteet on pääsääntöisesti tarkoitettu lyhytkestoiseen käyttöön. Kuitenkin joidenkin itsehoitolääkkeiden käytön yhteydessä voi ilmetä vakavia haittavaikutuksia jo varsin lyhyen ajan kuluessa tai lähellä suositellun maksimiannoksen ylärajaa. Esimerkkejä tällaisista valmisteista ovat muun muassa asetyylisalisyylihappo, joka voi aiheuttaa vakavia verenvuotoja sekä virusinfektioiden yhteydessä jopa hengenvaarallista Reyen oireyhtymää, tulehduskipulääkkeet, jotka voivat aiheuttaa ruoansulatuskanavan verenvuotoja, sekä parasetamoli, joka voi aiheuttaa vakavia maksavaurioita. Käytettäessä lääkettä vastoin pakkausselosteen ohjeita haittavaikutusten todennäköisyys kasvaa. Lääkkeiden haittavaikutusten epäileminen ja havaitseminen voi olla vaikeaa, ellei lääkkeen käyttäjä itse aktiivisesti ota selvää käyttämistään lääkkeistä ja niiden mahdollisista yhteisvaikutuksista. Useimmat lääkkeet eivät sovi käytettäväksi raskauden aikana tai niiden turvallisuudesta raskauden aikana ei ole riittävästi tietoa. Itsehoidossa kuluttajalla on vastuu noudattaa riittävää varovaisuutta raskauden ja imetyksen aikana. Lääkkeiden mahdollisten yhteisvaikutusten ja yhteensopivuuden huomioiminen jää niin ikään viime kädessä kuluttajan vastuulle, sillä apteekilla ei ole tietoa asiakkaan muista lääkkeistä, ellei asiakas itse niistä aktiivisesti kerro. 5.3 Lääketurvallisuuden seuranta Lääkkeen turvallisuus arvioidaan ennen myyntiluvan myöntämistä. Myyntiluvan haltijalta edellytetään jo myyntiluvan saamisen ehtona riskinhallintasuunnitelmaa, johon voi sisältyä seurannan lisäksi muun muassa koulutus- ja tietopaketteja. Myyntiluvan myöntämisen jälkeen turvallisuutta seurataan jatkuvasti haittavaikutusilmoitusten ja tutkimustiedon avulla. Uuden tiedon perusteella lääkkeen valmisteyhteenvetoa ja pakkausselostetta voidaan tarvittaessa päivittää tai lääkkeen käyttöä rajoittaa. Itsehoito- ja reseptilääkkeiden turvallisuuden seuranta eivät poikkea toisistaan. Suomessa havaituista lääkkeiden haittavaikutuksista kerätään tietoa Fimean haittavaikutusrekisteriin, johon terveydenhuollon ammattilaiset ja lääkkeiden käyttäjät voivat ilmoittaa epäilemistään tai toteamistaan lääkkeiden haittavaikutuksista. Fimea toimittaa tiedot kaikista saamistaan haittavaikutusilmoituksista epäillyn lääkkeen myyntiluvan haltijalle ja Maailman terveysjärjestön (World Health Organization, WHO) haittavaikutusrekisteriin sekä vakavista haittavaikutuksista myös EMAlle. Tarvittaessa epäilyt uusista riskeistä voivat johtaa toimenpiteisiin joko kansallisesti tai EU-tasolla, jotta voidaan turvata lääkkeen asianmukainen ja turvallinen käyttö. 5.4 Lääkitysturvallisuus Turvallisinakin pidettyjen itsehoitolääkkeiden käytössä voi ilmetä ongelmia, jos niitä ei käytetä suositellulla tavalla. Lääkevalmisteiden pakkausten, pakkausmerkintöjen ja annosteluohjeiden tulee olla sellaisia, että lääkettä on helppo käyttää oikein eikä sekaantumisen vaaraa ole esimerkiksi muiden lääkkeiden kanssa. Itsehoidossa ei ole syytä olla lääkevalmisteita, joita voidaan käyttää väärin esimerkiksi päihdetarkoituksessa. Myrkytysvaaraa aiheuttavien 17
18 lääkkeiden pakkauskoot eivät saisi olla niin suuria, että lääkkeen yliannostus voi aiheuttaa välitöntä hengenvaaraa. Tarvittaessa on käytettävä lapsiturvallisia pakkauksia. Vuonna 2013 Myrkytystietokeskukseen tulleet lääkkeisiin liittyvät puhelut koskivat tavallisimmin parasetamolia ja ibuprofeenia, joita on saatavilla myös ilman reseptiä (taulukko 2). Tilasto ei kerro, miten puheluun johtanut lääke on hankittu, mutta se kertoo siitä, että myös tunnettujen, kodeissa yleisesti saatavilla olevien lääkkeiden kanssa saatetaan joutua vaaratilanteisiin. Lääkkeiden epätarkoituksenmukainen tai virheellinen käyttö voi heikentää lääkehoidon tuloksia, aiheuttaa merkittäviä terveyshaittoja sekä lisätä terveyspalvelujen käyttöä ja kustannuksia. Lääkitysvirheitä voidaan estää muun muassa selkeällä ja helposti saatavilla olevalla lääkeinformaatiolla, ohjauksella ja neuvonnalla. Taulukko 2. Yleisimmät lääkkeitä koskevat myrkytyspuhelut vuonna 2013 (n = ). Lähde: Myrkytystietokeskus. Lääkeaine Puhelujen lkm % Parasetamoli 972 9,3 Ibuprofeeni 503 4,8 Ketiapiini 428 4,1 Naprokseeni 298 2,8 Levotyroksiininatrium 263 2,5 Oksatsepaami 195 1,9 Pregabaliini 184 1,8 Kodeiini + parasetamoli 183 1,7 Venlafaksiini 147 1,4 Sitalopraami 137 1,3 5.5 Turvallisen itsehoitolääkityksen haasteita Turvallinen itsehoitolääkitys edellyttää, että lääkettä käytetään oikeaan käyttöaiheeseen ja yleensä vain tilapäisesti. Itsehoidossa käyttöaiheen arviointi perustuu usein henkilön omaan arvioon oireistaan ilman lääkärin tutkimusta tai diagnoosia. Samankaltaisia oireita voi kuitenkin liittyä erilaisiin sairauksiin. Haasteena on, pystyvätkö kansalaiset saamansa informaation ja apteekista saatavan neuvonnan perusteella tekemään tilanteeseensa sopivia lääkevalintoja. Viranomaisten on itsehoitolääkestatusta myöntäessään pohdittava, millaisia riskejä itsehoitolääkkeen käyttöön voi liittyä, myös epäasianmukaisesti käytettynä. Helposti saatavilla oleva itsehoitolääke voi houkuttaa jatkamaan hoitoa suositeltua pidempään, vaikka pitkään jatkunut oireilu edellyttäisi jo lääkärin arviota ja jatkotutkimuksia. Tällöin pitkäaikaisen tai vakavan sairauden diagnosointi voi viivästyä, mikä voi heikentää hoitotuloksia ja ennustetta jatkossa. Merkittävän haasteen turvalliselle lääkehoidolle muodostaa se, että itsehoitolääkkeet eivät ostotilanteessa kirjaudu terveydenhuollon tietojärjestelmiin eivätkä potilastietoihin, jolloin tiedot niistä eivät ole lääkärin tai apteekin käytettävissä. Hoitoon hakeutuessaan potilas ei välttämättä muista kaikkia käyttämiään itsehoitolääkkeitä tai huomaa kertoa niistä, jos ne eivät hänen mielestään liity hoitoon hakeutumisen syyhyn. Tiedolla käytetyistä itsehoitolääkkeistä saattaa kuitenkin olla merkitystä arvioitaessa potilaan oireita ja hoitoa sekä vaikutusta siihen, mitä lääkkeitä ja millä annoksella lääkäri voi määrätä potilaalleen. Kansalaisille suunnatut työkalut, kuten erilaiset verkkopalvelut ja lääkekortit, voivat edesauttaa itsehoitolääkkeiden omatoimista kirjaamista. Tällaiset palvelut tavoittanevat silti parhaimmillaankin vain osan väestöstä, eivätkä niihin kirjatut tiedot ole välttämättä terveydenhuollon ammattilaisten käytettävissä hoitotilanteessa, lääkemääräystä tehtäessä tai lääkettä toimitettaessa. 18
19 6 ITSEHOITOLÄÄKKEIDEN JAKELUVERKOSTO, LÄÄKEINFORMAATIO JA LÄÄKEMARKKINOINTI 6.1 Apteekit itsehoitolääkkeiden vähittäisjakelijoina Lääkkeiden vähittäismyynti sekä lääkkeisiin liittyvä neuvonta ja palvelutoiminta on Suomen lainsäädännössä määrätty apteekkien tehtäväksi. Apteekeilla on Suomessa yksinoikeus lääkkeiden myyntiin väestölle nikotiinivalmisteita ja perinteisiä kasvirohdosvalmisteita lukuun ottamatta. Seuraavat jakelujärjestelmään liittyvät tekijät luovat pohjan turvalliseen ja toimivaan itselääkintään Suomessa: Apteekkitoiminnan luvanvaraisuus Apteekkitoiminta on luvanvaraista. Fimea myöntää hakemuksesta apteekkiluvan. Suomessa apteekin voi omistaa vain laillistettu proviisori. Tiheä lääkkeiden vähittäisjakeluverkosto Lääkkeiden vähittäisjakeluverkosto rakentuu apteekeista, sivuapteekeista sekä niiden toimintaa erityisesti haja-asutusalueilla täydentävistä palvelupisteistä. Apteekkilupaan voidaan liittää lääkkeiden saatavuuden turvaamiseksi apteekkiliikkeen aukioloaikoja tai sivuapteekin ja apteekin palvelupisteen ylläpitämistä koskevia ehtoja. Apteekit voivat myydä ja toimittaa lääkkeitä myös apteekin verkkopalvelun kautta. Apteekkien määrä on 2000-luvulla lisääntynyt hieman (n. 3 %), kun taas sivuapteekkien lukumäärä on pysynyt lähes ennallaan (taulukko 3). Suomessa on yksi apteekkitoimipiste noin 6 500:aa asukasta kohti. Apteekkitoimipisteverkosto on Suomessa tiheämpi kuin esimerkiksi Ruotsissa, Norjassa ja Tanskassa. Fimea voi päättää uuden toimipisteen perustamisesta, jos lääkehuollon toimivuus tai apteekkipalveluiden saatavuus sitä edellyttää. Uusia apteekkeja on perustettu alueille, joilla on kasvavaa asunto- tai palvelutuotantoa tai tilanteissa, joissa kunta on katsonut apteekkipalveluiden lisäämisen alueellaan perustelluksi lääkehuollon toimivuuden turvaamiseksi. Taulukko 3. Apteekkien, palvelupisteiden ja apteekkien verkkopalvelujen lukumäärän kehitys Yksityiset apteekit Yksityiset sivuapteekit Yliopiston apteekit Yliopistojen sivuapteekit Palvelupisteet Verkkopalvelut* * Kaikki ilmoituksen tehneet apteekit eivät ole aloittaneet verkkopalvelutoimintaa. 19
20 Koulutettu henkilökunta Apteekkarin tulee huolehtia siitä, että apteekissa ja sivuapteekissa työskentelee tarpeellinen määrä farmaseuttisen tutkinnon suorittanutta henkilökuntaa eli farmaseutteja tai proviisoreita. Tämä vaatimus tulee Suomen lainsäädännöstä, ja se on suurelta osin vaikuttanut siihen, että suomalaisten apteekkien henkilökunnan koulutustaso on korkea myös eurooppalaisessa vertailussa. Farmaseutit ja proviisorit kuuluvat terveydenhuollon ammattihenkilöitä koskevan lainsäädännön piiriin. Apteekkarin velvollisuus on varmistaa, että henkilökunta osallistuu riittävästi täydennyskoulutukseen. Terveydenhuollon ammattihenkilöillä, farmaseuteilla ja proviisoreilla, on lisäksi heitä koskevan lainsäädännön kautta velvollisuus ylläpitää ja kehittää omaa ammattitaitoaan. Lääkeneuvontaa tukeva täydennyskoulutus on erityisen tärkeää lääkkeiden, myös itsehoitolääkkeiden, turvallisen käytön varmistamiseksi. Täydennyskoulutusvelvoitteen toteutumista valvotaan Fimean apteekkitarkastuksissa. Väestön kokemukset itsehoitolääkkeiden saatavuudesta Fimean keväällä 2013 toteuttaman väestökyselyn mukaan lääkkeiden käyttäjät ovat tyytyväisiä itsehoitolääkkeiden saatavuuteen (Lääkealan turvallisuus- ja kehittämiskeskus Fimea 2014a). Kyselyyn vastanneista 93 % koki, että itsehoitolääkkeitä on helppo hankkia tarvittaessa, ja 80 % koki, että apteekkeja on riittävän lähellä, jotta itsehoitolääkkeitä saa vaivattomasti (taulukko 4). Tärkeimmät perusteet apteekin valinnassa olivat sijainti (88 %) ja aukioloajat (64 %). Taulukko 4. Väestön kokemukset itsehoitolääkkeiden saatavuudesta (n = 2 210). Lähde: Lääkealan turvallisuus- ja kehittämiskeskus Fimea 2014a. Väittämä Itsehoitolääkkeitä on helppo hankkia tarvittaessa. Apteekkeja on riittävän lähellä, jotta saan itsehoitolääkkeet vaivattomasti. Olen usein ollut tilanteessa, jossa olisin tarvinnut itsehoitolääkettä, mutta apteekki on ollut kiinni. Itsehoitolääkkeiden hankita on vaikeaa vähäisten ostopaikkojen vuoksi. Samaa mieltä % (n) Eri mieltä % (n) En samaa enkä eri mieltä % (n) 93 (2 060) 2 (45) 6 (105) 80 (1 763) 9 (202) 11 (245) 15 (325) 67 (1 488) 18 (397) 10 (211) 72 (1 599) 18 (400) 6.2 Apteekki itsehoitolääkkeiden käytön ohjaajana Apteekkien farmaseuteilla ja proviisoreilla on keskeinen rooli itsehoitolääkkeiden valinnassa sekä lääkkeiden oikean ja turvallisen käytön ohjauksessa. Lainsäädäntö edellyttää, että apteekin farmaseuttisen henkilökunnan on neuvoin ja ohjein pyrittävä varmistumaan siitä, että lääkkeen käyttäjä on selvillä lääkkeen oikeasta ja turvallisesta käytöstä. Tietoa on annettava myös lääkevalmisteiden hinnoista ja muista lääkevalintaan vaikuttavista seikoista. Farmaseuttiseen asiantuntemukseen perustuvaa lääkeneuvontaa tulee antaa myös apteekin itsehoito- ja palveluvalintaosastolla. Tässä ohjauksessa ja neuvonnassa tulee ottaa huomioon myös se, että itsehoitolääke ei aina ole ratkaisu asiakkaan oireisiin ja että joissakin tilanteissa lääkkeetön hoito voi olla asiakkaalle parempi vaihtoehto. Erityisen tärkeää on tunnistaa ne tilanteet, joissa asiakkaan oireet edellyttävät ohjausta lääkärin hoitoon. Apteekissa annettavassa neuvonnassa on huomioitava myös mahdollinen lääkkeeksi luokittelemattomien valmisteiden käyttö, koska näillä yleisillä kauppatavaroilla voi myös olla haittavaikutuksia tai niillä voi olla yhteisvaikutuksia lääkkeiden kanssa käytettynä. Itsehoitolääkkeiden myynti apteekkien verkkopalvelujen välityksellä ja apteekkien palvelupisteistä tuo omat haasteensa lääkeneuvontaan. Itsehoitolääkkeiden käyttäjille on tarjottava tietoa näissäkin tapauksissa muun muassa lääkkeen annostelusta, haittavaikutuksista ja yhteisvaikutuksista muiden lääkkeiden kanssa. Apteekissa on oltava lääkeneuvonnan tueksi tarvittavat tietolähteet ja farmaseuttisella henkilöstöllä valmiudet niiden käyttöön. Tietolähteitä ovat terveydenhuollossa yleisesti käytetyt 20